stanford-oval/wikipedia huggingface dataset:
Samsung Galaxy A35

| Samsung Galaxy A35 |
| --- | --- |

Valmistaja:  Samsung
Julkaistu:  maaliskuu 2024
Edeltäjä:  Samsung Galaxy A34
Käyttöverkot:  2G, 3G, 4G ja 5G
Mitat:  161,7 × 78 × 8,2 mm
Paino:  209 g
Näyttö:  Super AMOLED, 6,6", 120 Hz
Näytön kuvatarkkuus:  1 080 × 2 340 px
Suoritin:  Exynos 1380 -kahdeksanydin­prosessori
Grafiikkapiiri:  Mali-G68 MP5
Muisti:  128 tai 256 Gt
Keskusmuisti:  6 tai 8 Gt
Takakamera:  50 Mpx + 8 Mpx (ultralaajakulma) + 5 Mpx (makro)
Etukamera:  13 Mpx
Käyttöjärjestelmä:  Android 14
Akku:  5 000 mAh
Liitännät:  USB-C
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin, IP67
Infobox OKNimi-testi OK: 
Samsung Galaxy A35 on Samsungin 11. maaliskuuta 2024 julkistama älypuhelin.
Puhelimessa on kahdeksanydinprosessori ja 6,6 tuuman näyttö, joka tulee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Tallennustila on laajennettavissa enintään yhden teratavun microSD-kortilla.
Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran kahdeksan megapikseliä ja makrokameran viisi megapikseliä. Ultralaajakulmakamerassa on 120 asteen kuvakulma, ja etukameran tarkkuus on 13 megapikseliä. Akun kapasiteetti on 5 000 milliampeerituntia, ja se tukee 25 watin latausta. Laite on pölyn- ja vedenkestävä, ja sen IP-luokitus on 67. Käyttöjärjestelmänä on Android 14 ja käyttöliittymänä One UI 6.1. Puhelimelle on luvattu neljä Android-versiopäivitystä ja viisi vuotta tietoturvapäivityksiä.
Aiheesta muualla

Samsung Galaxy A35 Samsungin sivuilla
Santana (Brasilia)

Santana on kunta Amapán osavaltion kaakkoisosassa Brasiliassa. Sen väkiluku on 112 200 (vuoden 2015 arvio) ja sen pinta-ala on 1,578 neliökilometriä, pienin kaikista Amapán kunnista. Santana on osavaltion pääkaupunki Macapán esikaupunki, ja nämä kaksi kaupunkia muodostavat Macapán metropolialueen. Se sijaintsee lähes päiväntasaajalla. Maapallon toiseksi pisin joki, Amazon virtaa kaupungin eteläpuolella.
Santana oli aikaisemmin osa Macapáa. Siitä tuli itsenäinen kunta 1. tammikuuta 1982.
Käännös suomeksi
Ružinov

| Ružinov |
| --- | --- |

 vaakuna

Valtio:   Slovakia
Alue:  Bratislava
Piiri:  Bratislava II
Pinta-ala:  
 – Kokonaispinta-ala:  39,70 km²
Väkiluku (2018):  72 718
Aikavyöhyke:  UTC+1
 – Kesäaika:  UTC+2
 
 www.ruzinov.sk 
Infobox OKVirheellinen NIMI-arvo: 
Ružinov (saks. Rosenheim, unk. Főrév) on  Slovakian pääkaupungin Bratislavan osa-alue, jossa eli vuonna 2011 noin 68 600 asukasta.  Se sijaitsee kaupungin itäosassa ja kuuluu Bratislava II -piiriin.
Ružinovissa on runsaasti teollisuutta, mutta myös puistoja, jokia ja järviä. Štrkovecjärvi Ružinovin keskustassa on bratislavalaisten suosima virkistysalue.
Ružinov on alkujaan perustettu Pikku-Tonavan varteen kohtaan jossa on kaksi kahlaamoa.
Ružinov
Štrkovecjärvi on suosittu virkistysalue Bratislavassa
Aiheesta muualla

Kuvia tai muita tiedostoja aiheesta Ružinov Wikimedia Commonsissa
Saint-André-de-Cubzac

| Saint-André-de-Cubzac |
| --- | --- |
 vaakuna
 Saint-André-de-Cubzac
 Koordinaatit: 44°59′44″N, 0°26′41″W 
Valtio:  Ranska
Alue:  Uusi-Akvitania
Departementti:  Gironde
Arrondissementti:  Bordeaux
Kantoni:  Le Nord-Gironde
Hallinto:  
 – Pormestari:  Célia Monseigne (2014–2020)
Pinta-ala:  
 – Kokonaispinta-ala:  23.15 km²
Korkeus:  2–73 m
Väkiluku (2010):  9 594
 – Väestötiheys:  312 as./km²
 
 http://www.saintandredecubzac.fr/ 
Infobox OKVirheellinen NIMI-arvo: 
Saint-André-de-Cubzac on kunta Gironden departementissä, Ranskassa. Se sijaitsee lähellä Bordeaux'n kaupunkia Dordognen varrella. Kunta on pinta-alaltaan 23,15 neliökilometriä ja siellä on 7 344 asukasta.
Kunnan kuuluisin nähtävyys on sen hautausmaa, johon on haudattu maailmankuulu meritieteilijä Jacques-Yves Cousteau. Cousteau oli syntynyt tässä kunnassa.
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan kotisivut (ranskaksi)
Saint-André-en-Morvan

| Saint-André-en-Morvan |
| --- | --- |
 Saint-Andrén kirkko
 Saint-André-en-Morvan
 Koordinaatit: 47°23′40″N, 3°51′30″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  22,8 km²
Korkeus:  280 m
Väkiluku (2018):  310 
 – Väestötiheys:  13 as./km²
Kunnan numero:  58229
Infobox OKVirheellinen NIMI-arvo: 
Saint-André-en-Morvan on kunta Ranskassa Nièvren departementissa Burgundi-Franche-Comtén alueella. Se sijaitsee Curejoen varrella, noin 47 kilometriä Château-Chinon (Ville)’n kaupungista pohjoiseen.
Saint-Andrén kirkon on tyyliltään romaaninen, ja sen vanhimmat osat ovat 1100-luvulta. Kirkon laiva on 1500-luvulta. Kirkko esiintyy taidemaalari Jean-Baptiste Camille Corot’n maalauksessa, joka on nähtävillä Louvren taidemuseossa.
Jean-Baptiste Camille Corot’n (1796-1875) maalaus
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Saint-André-en-Morvan Wikimedia Commonsissa
STOP

| STOP Zen Café |
| --- | --- | --- |

Studioalbumin tiedot
 Äänitetty : touko–kesäkuu 2006
 Julkaistu: 13. syyskuuta 2006
 Formaatti: CD
 Tuottaja(t): Mara Salminen
 Tyylilaji: vaihtoehtorock, poprock
 Kesto: 47.18
 Levy-yhtiö: Warner Music Finland
Muut kannet

Listasijoitukset
  1. (2 viikkoa, viikko 38/2006)
Zen Cafén muut julkaisut
| Laiska, tyhmä ja saamaton 2005 | STOP 2006 |   |
STOP on Zen Cafén seitsemäs ja viimeiseksi jäänyt studioalbumi, joka julkaistiin 13. syyskuuta 2006. Se nousi Suomen virallisen listan kärkeen kahden viikon ajaksi. Albumi myi julkaisuvuotenaan kultaa.
Helsingin Sanomien verkkoliite seurasi levyn valmistumista noin puolen vuoden säveltämis- ja sanoitusvaiheesta CD-levyjen valmistukseen.
Kappaleet

Rysty – 4.03
Stop – 3.56
Sydänkohtauksia – 3.39
Rakastele mua – 3.29
Ensisuudelma – 4.04
Vattupuskassa – 4.31
Tervetuloa – 2.33
Metallinen sheriffintähti – 3.45
Uuvuttaa – 3.59
Älä mee – 3.52
Ja mulle nauraa variksetkin – 4.19
Lohdutan sua – 5.08
Arvostelut

Desibeli.net:
Dome.fi: positiivinen
Soundi:
Aiheesta muualla

Helsingin Sanomat: Levyn tie (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Iron Maiden – A Matter of Life and Death | Suomen virallisen listan ykkönen Viikot 38–39 | Seuraaja: Negative – Anorectic |
Zen Café
| --- | --- |
Studioalbumit::   Romuna  Idiootti  Ua ua  Helvetisti järkeä  Vuokralainen  Laiska, tyhmä ja saamaton  STOP 
Kokoelmat::   Jättiläinen
Räjäytyssuojamatto

Räjäytyssuojamatto eli täkkäysmatto on kuorma-auton renkaista valmistettu ja teräsvaijerilla sidottu kumimatto, jota käytetään räjäytyskentän päällä suojaamaan irtokiviltä räjäytyksissä.
Sanna Hellström

| Sanna Hellström> Henkilötiedot |
| --- | --- |
Syntynyt: 20. lokakuuta 1972 (ikä 51) Jyväskylä
Ammatti:  toimitusjohtaja, Korkeasaaren eläintarha
Poliitikko
Puolue:  Vihreä liitto
Kotipaikka:  Helsinki
Koulutus:  eläintieteiden tohtori, Helsingin yliopisto
Sanna Hellström (s. 20. lokakuuta 1972 Jyväskylä) on suomalainen eläinlääkäri ja poliitikko. Hellström valittiin vuonna 2014 Korkeasaaren eläintarhan johtajaksi.
Hellström väitteli eläinlääketieteen tohtoriksi elintarvikehygienian alalta Helsingin yliopistossa vuonna 2011. Hän on työskennellyt Elintarviketurvallisuusvirasto Eviran neuvottelevana virkamiehenä. Hän oli Korkeasaaren eläintarhan johtokunnan puheenjohtaja kaudella 2012–2014. Vuosina 2008–2010 Hellström oli Suomen Eläinlääkäriliiton puheenjohtaja.
Vuosina 2002–2003 Hellström toimi Helsingin yliopiston ylioppilaskunnan puheenjohtajana. Vuosina 2006–2012 hän oli Helsingin yliopiston kollegion varapuheenjohtaja.
Hellström oli vihreiden edustaja Helsingin kaupunginvaltuustossa vuosina 2001–2012. Hän on ollut myös kaupunginhallituksen jäsen.
Santamäen kartano

Santamäen kartano on Lopen Launosten kylässä sijaitseva kartano. Kartano muodostettiin vähitellen 1800-luvun kuluessa, kantatilana oli kolmannes Seppälän säteriratsutilaa. Kartanon yhteydessä on ollut myös teollista toimintaa.
Vuonna 1889 Hjalmar G. Paloheimo (Brander) meni naimisiin Santamäen kartanon tyttären Elin Hernbergin kanssa ja hän osti samalla kartanon sen omistaneelta Hernbergin perikunnalta. Vuonna 1890 Paloheimo perusti kartanon yhteyteen yksiraamisen sahalaitoksen ja 1890-luvun puolivälissä vielä pienen tiilitehtaan aluksi kartanon omia tarpeita varten. 1900-luvun alussa Paloheimon teollisen toiminnan painopiste siirtyi Riihimäelle jossa hän oli muun muassa osakkaana Riihimäen lasitehtaassa. Paloheimo avioitui leskeksi jäätyään Kormun kartanon tyttären Ida Anderssonin kanssa ja samalla myös tämä kartano siirtyi hänen haltuunsa. Tässä vaiheessa kartanon koko oli noin 6 000 hehtaaria.
Vuonna 1907 valmistui kapearaiteinen Riihimäen–Lopen rautatie, joka kulki Santamäen kartanon kautta Lopen Kesijärveltä Riihimäen rautatieasemalle. Rata oli aluksi hevosvetoinen rillirata mutta vuonna 1911 alkoi höyryveturien käyttö radalla.
Santamäen kartanoalueella sijaitsee kolme eri-ikäistä päärakennusta. Rakennuksia ympäröi puisto ja alue on rajattu kiviaidalla. Vanhin päärakennus on mahdollisesti peräisin 1700-luvulta ja sitä laajennettiin useassa vaiheessa 1800-luvulla. Vuonna 1894 valmistuneen toisen päärakennuksen suunnitteli arkkitehti H. R. Helin. Uusin rapattu tiilinen päärakennus valmistui 1920, suunnittelija oli arkkitehti Yrjö Sadeniemi. Tämän rakennuksen nykyinen ulkoasu on peräisin vuodelta 1933. Talousrakennuksiin kuuluu muun muassa 1870-luvulta peräisn olevat hirsiset viljamakasiini ja talli sekä 1890-luvulta peräisin oleva vesitornirakennus. Kartanon työväen asuinrakennukset ovat peräisin 1890- ja 1910-luvulta.
Räkkiyksikkö

Havainnekuva laitteiden mitoituksesta laitetelineessä.
Räkkiyksikkö eli rack unit (puhekielessä joskus myös räkkiunitti) on mittayksikkö, jota käytetään kuvaamaan yksittäisen laitteen korkeussuunnassa vaatimaa tilaa laitetelineessä eli räkissä. Räkki on leveydeltään yleisimmin 19 tuumaa (482,6 millimetriä).
Räkkien koko ilmoitetaan usein vain yksiköiden lukumääränä, ja yksittäinen laite voi vaatia yhden tai useamman räkkiyksikön verran tilaa. Yksi yksikkö vastaa korkeudeltaan 1,75 tuumaa eli 44,45 millimetriä. Räkkien valmistajat käyttävät kiinnityskiskoja, joissa on kiinnitysreiät laitteille EIA-310 standardin mukaan. EIA tulee sanoista Electronic Industries Alliance.
Räkkejä käyttävien ammattialojen termein voidaan puhua esimerkiksi "kooltaan 2U:n laitteista", mikä siis tarkoittaa laitteen vaativan kaksi yksikköä eli 88,9 millimetriä korkeustilaa. Räkkiyksikköä voidaan käyttää myös leveysmittana. Tällöin puolen räkkiyksikön laite tarkoittaa 9,5 tuuman (241 mm) leveyttä.
Samma gamla vanliga

| ”Samma gamla vanliga” A36 |
| --- | --- | --- |

Singlen tiedot
 Julkaistu: 9. huhtikuuta 2021
 Kesto: 02.09
 Levy-yhtiö: Warner Music Sweden
Listasijoitukset
   Sverigetopplistan: 1.   Suomen virallinen singlelista: 4. 
A36:n muut singlet
| ”Tamaka” 2021 | ”Samma gamla vanliga” 2021 | ”Motorola” 2021 |
Samma gamla vanliga on ruotsalaisen rap-artistin A36:n kappale, joka julkaistiin singlenä 9. huhtikuuta 2021. Se oli yksi julkaisua seuranneen kesän suosituimmista kappaleista Pohjoismaissa. Syyskuuhun mennessä kappaletta oli kuunneltu maailmanlaajuisesti suoratoistopalveluiden kautta yli 36 miljoonaa kertaa, ja sitä ylistivät muun muassa ruotsalainen laulaja Zara Larsson ja jalkapalloilija Zlatan Ibrahimović. Kappale pysyi Ruotsin singlelistan kärjessä kuusi perättäistä viikkoa.
Syyskuussa 2021 kappaleesta julkaistiin suomalainen uudelleenversiointi, jolla esiintyvät A36:n lisäksi Cledos, Ibe ja Averagekidluke. Remix nousi Suomen virallisen singlelistan ensimmäiselle sijalle.
Listasijoitukset

| Lista | Sijoitus | Lähde |
| --- | --- | --- |
|  VG-lista | 3. |  |
|  Sverigetopplistan | 1. |  |
|  Suomen virallinen singlelista | 4. |  |
|  Suomen virallinen singlelista | 1. (remix) |  |
|  Radiolista | 49. |  |
|  Hitlisten | 12. |  |
Satukallio

| Satukallio |
| --- | --- |
 Kaupungin kartta, jossa Satukallio korostettuna.
Kaupunki:  Järvenpää
Suuralue:  Itäiset kaupunginosat
Kaupunginosa nro:  20
Väkiluku:  889 (31.12.2014)
Postinumero(t):  04430
Satukallio on Järvenpään 20. kaupunginosa. Se sijaitsee noin kolme kilometriä Keskustasta itään ja se rajoittuu idässä Lahdenväylään ja oikorataan, etelässä Tuusulaan, lännessä Pohjoisväylään sekä pohjoisessa Vanhaan yhdystiehen ja Sipoontiehen. Vuoden 2014 lopussa kaupunginosan väkiluku oli 889.
Satukallion voi jakaa karkeasti kahteen alueeseen; vanhaan Satukallioon, joka sijaitsee Sipoontien eteläpuolella ja Oinasmäkeen, joka taas on Sipoontien pohjoispuolella. Oinasmäen puolella sijaitsee myös K-Market Satukallio, Oinaskadun koulu sekä päiväkoti Lampaanpolska. Satukallion alueella on myös kaupungin lumenkaatopaikka, jossa paikalliset ihmiset käyvät muun muassa ulkoiluttamassa koiriaan. Satukalliossa on pääasiassa omakoti- ja rivitaloasuntoja.
Satukalliossa toimii kaupunginosan asukasyhdistys, joka pyrkii edistämään toiminta-alueensa asumisviihtyvyyttä, liikenne- ja asumisturvallisuutta sekä alueen asukkaiden yhteenkuuluvaisuuden tunnetta.
Rådmansgatanin metroasema

Rådmansgatanin metroasema on Tukholman metron asema, joka sijaitsee Vasastanin kaupunginosassa. Se kuuluu vihreään linjaan. Aseman suunnitteli Gunnar Lené.
Asema on metron ainoa, joka on nimetty kadun mukaan. Asemaa käytti vuonna 2015 noin 28 000 matkustajaa päivässä.
Onnettomuus

29. toukokuuta 1959 Rådmansgatanin asemalla tapahtui metro-onnettomuus. Pohjoiseen menevä juna oli kääntymässä sivuraiteelle, mutta jotain meni pieleen, ja sen sijaan juna törmäsi rakennukseen. Vahinkojen korjauskustannukset olivat noin 500 000 kruunua.
Pahoinpitely

Vuoden 2022 heinäkuussa asemalla tapahtui vartijoiden ja suomalaismiehen välinen tappelu. Expressenin mukaan vartijoiden väitetään lyöneen miehen käsiä ja jalkoja pampuilla ja miehen sanotaan lyöneen vartijaa nyrkillä kasvoihin.
Tämän jälkeen vartijoiden sanotaan saaneen miehen hallintaansa pitelemällä häntä maassa. Toinen vartijoista piti kättä miehen kaulan ympärillä. Tämän jälkeen miehen kerrotaan kaatuneen taaksepäin ja toisen vartijan tarttuneen hänen ylävartaloonsa. Vartijat huomasivat, että mies ei hengitä, vasta kun paikalle saapui lisää vartijoita.
Mies kuoli saman päivän aikana saamiinsa vammoihin. Vartijat saivat syytteet törkeästä kuolemantuottamuksesta.
Satula (täsmennyssivu)

Satula voi tarkoittaa ainakin seuraavia asioita:
satula, hevosen selkään asetettava istuin
satula, polku- tai moottoripyörän satula
satulatuoli, satulatyyppinen tuoli
satula, kitarasoittimen osa
satula, maantieteellisen solan synonyymi
satula, kolmiulotteinen kappale geometriassa
Satula, yksi Marimekon kangasmerkki
Satula, spin-off-sarja suomalaisesta saippuasarjasta Salatut elämät
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Satula”, voi hakea sivunnimihaulla, laajalla sivunnimihaulla tai tekstihaulla.
Sascha Paeth

| Sascha Paeth |
| --- | --- |

Henkilötiedot
Syntynyt: 9. syyskuuta 1970 (ikä 54)
Muusikko
Aktiivisena:  1989–
Tyylilajit:  heavy metal, power metal, sinfoninen metalli, progressiivinen metalli
Soittimet:  kitara 
  [ Muokkaa Wikidatassa ] [ ohje ]  
Sascha Paeth on pääasiassa heavy metalin parissa työskennellyt saksalainen äänilevytuottaja ja kitaristi. Hän on työskennellyt muun muassa Rhapsody of Firen, Kamelotin, Angran, After Foreverin, Epican ja Luca Turillin kanssa. Kitaraa hän on soittanut saksalaisessa Heaven’s Gate -yhtyeessä. Paethilla on Wolfsburgissa Gate Studios -niminen studio. Paethin alkuperäinen haave oli tulla muusikoksi. Tuottajantöihin hän ajautui tuurattuaan Heaven’s Gaten tuottajaa muutaman päivän ajan ja siirryttyään sitä kautta vähitellen tuottajapuolelle. Paeth ei tullut Heaven’s Gateen metallipiireistä vaan oli nuorempana soitellut muunlaista musiikkia, rockia, bluesia, funkia ja jazzia. Hän oli jopa lähellä lähteä opiskelemaan jazzkitaraa. Tuottajanroolistaan huolimatta hän usein myös soittaa jotain instrumenttiä tuottamillaan levyillä (kitaraa, bassoa, mandoliinia) tai toimii taustalaulajana.
Aiheesta muualla

Metal-Rules.com, Paethin haastattelu
Sascha Weidner

Sascha Weidner 2009
Sascha Weidner (1. elokuuta 1974 Georgsmarienhütte, Saksa – 9. huhtikuuta 2015 Norden, Saksa) oli saksalainen valokuvaaja.
Sascha Weidner opiskeli Braunschweigin kuvataideakatemiassa vuosina 1996-2004. Vuonna 2004 hän ryhtyi opiskelemaan taidevalokuvausta professori Dörte Eißfeldin mentoriohjelmassa. Tämän jälkeen Weidner työskenteli freelance-taiteilijana Belmissä ja Berliinissä.
Vuosina 2010-2012 Weidner toimi valokuvauksen lehtorina Stuttgartin kuvataideakatemiassa ja 2012 hänet nimettiin Saksan valokuva-akatemian (Deutsche Fotografische Akademie) jäseneksi.
Sascha Weidner kuoli 9.4.2015 sydämen vajaatoiminnan aiheuttamaan äkilliseen sydämenpysähdykseen.
Weidner sai 2011 Alison & Peter Klein Foundationin valokuvataiteen palkinnon "Stiftungspreis Fotografie" ja 2010 Berliinin taideakatemian elokuva- ja mediataiteen palkinnon “Förderungspreis Film- und Medienkunst”.
Aiheesta myös

Sascha Weidnerin nettisivut
Sascha Weidner Photography Nowin sivuilla
Sairas sinus -oireyhtymä

Sairas sinus -oireyhtymä (engl. sick sinus syndrome) on sydämen rytmihäiriö, joka johtuu sydäntä tahdistavan sinussolmukkeen toimintahäiriöstä. Termiä käytetään kuvaamaan laajaa ryhmää sydämen sähköisen rytmin poikkeavuuksia. Oireyhtymä voi ilmetä esimerkiksi sinuspysäyksinä (engl. sinus arrest), eteisvärinänä, sydämen bradykardiana eli hidaslyöntisyytenä tai takykardiana eli nopealyöntisyytenä. Oireyhtymän perussyytä ei tunneta, mutta sinussolmukkeen toiminnan heikkeneminen liittyy usein ikääntymiseen. Sairas sinus -oireyhtymän esiintymishuippu on 50–60 vuoden iässä.
Sairas sinus -oireyhtymä voi alkuvaiheessa olla oireeton. Yleisimpiä oireita ovat pyörtyminen, huimaus, tykytystuntemukset, muljahdukset, rintakipu ja hengenahdistus. Muita oireita voivat olla esimerkiksi väsymys, ärtyneisyys ja päänsärky. Oireyhtymän hoitona käytetään sydämentahdistimen asentamista. Joskus saatetaan käyttää myös rytmihäiriölääkkeitä.
Sara Trobäck

Sara Trobäck vuonna 2014.
Sara Trobäck (s. 1978 Örebro) on ruotsalainen viulisti. Hän pääsi vuonna 2002 Göteborgin sinfoniaorkesterin konserttimestariksi. Lisäksi hän on luonut kansainvälisen uran solistina.
Trobäck aloitti viulunsoiton 5-vuotiaana ja aloitti opintonsa Göteborgissa. Vuonna 1996 hänet otettiin Lontoon Royal Academy of Musicin opiskelijaksi. Siellä häntä opetti György Pauk. Hän valmistui vuonna 2001. Hän on osallistunut mestarikursseille, joita ovat pitäneet Jehudi Menuhin, Ruggiero Ricci, Franco Gulli, Dmitri Sitkovetski ja Joshua Bell. Trobäck palkittiin vuonna 1996 Juventus-kilpailussa Ranskassa, ja vuonna 2000 hän voitti sekä ensi- että yleisöpalkinnon Kansainvälisessä Júlio Cardona -viulukilpailussa. Ruotsin musiikkifestivaalien liitto valitsi hänet vuoden 2002 artistiksi. Hän on saanut myös useita muita palkintoja. Vuonna 2008 Trobäck valittiin Ruotsin kuninkaallisen musiikkiakatemian jäseneksi.
Trobäck on esiintynyt aktiivisesti solistina Ruotsissa ja sen ulkopuolella, muun muassa Yhdistyneessä kuningaskunnassa, Ranskassa, Saksassa, Espanjassa, Portugalissa ja Kiinassa. Vuonna 1999 hän teki Lontoon-debyyttinsä Academy of St. Martin in the Fieldsin kanssa tulkitsemalla Pjotr Tšaikovskin viulukonserton. Hän on esiintynyt myös muiden muassa Ruotsalaisen kamariorkesterin, Helsingborgin sinfoniaorkesterin ja Musica Vitaen solistina. Kamarimuusikkona Trobäck on soittanut pianisti Helen Huangin kanssa. Sellisti Claes Gunnarssonin ja pianisti Per Lundbergin kanssa hän perusti Trio Poseidonin. Trobäckiä on kuultu useasti Ruotsin radiossa ja televisiossa. Hän on myös tehnyt levytyksiä, joista yhden Ruotsalaisen kamariorkesterin kanssa Naxokselle.
Trobäck esiintyy Järnåkerfondenilta lainatulla Giovanni Battista Guadagninin viululla Parmasta vuodelta 1753. Jousi on Nicolas Malinen 1860-luvulla valmistama.
Sairanen

Sairanen on seuraavien henkilöiden sukunimi:
Heikki Sairanen, poliitikko
Jorma Sairanen (s. 1954), yritysjohtaja
Marja-Liisa Vartio, o.s. Sairanen (1924–1966), kirjailija
Matti Sairanen (s. 1985), vammaisurheilija
Mikko Sairanen (1894–1928), jääkäri
Pekka Sairanen (s. 1981), lentopalloilija
Petter Sairanen (s. 1958), kirjailija
Petter Sairanen (1924–2008), teollisuusneuvos
Seppo Sairanen (s. 1952), jalkapalloilija
Seppo Sairanen (s. 1957), liikemies
| --- | --- |
: Tällä täsmennyssivulla luetellaan henkilöitä, joilla on sama sukunimi.
Savo-Karjala

Savo-Karjala tarkoittaa seuraavia asioita:
Savo-Karjala, Savon ja Karjalan yhteisnimitys
Savo-Karjalan lääni, Suomessa vuosina 1775–1831 sijainnut lääni
Savo-Karjala, Kuopiossa vuosina 1888–1901 ilmestynyt sanomalehti
Savo-Karjala, Lappeenrannassa vuosina 1945–1955 ilmestynyt sanomalehti
Savo-Karjalan vaalipiiri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Savo-Karjala”, voi hakea sivunnimihaulla, laajalla sivunnimihaulla tai tekstihaulla.
Savjolovskajan metroasema (Serpuhovsko-Timirjazevskaja)

| Savjolovskaja (Савёловская) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.7927°N, 37.5885°E
Paikkakunta:  Moskova, Venäjä
Avattu:  31. joulukuuta 1988
Rakenne
Tyyppi:  tunneliasema
Savjolovskaja (ven. Савёловская) on yksi Moskovan metron asemista. Se avattiin 31. joulukuuta 1988.
Sala Allehanda

| Sala Allehanda |
| --- | --- |

Lehtityyppi:  paikallislehti
Kustantaja:  Bonnier
Levikki:  5 000 (2021)
Perustettu:  1879
Päätoimittaja:  Mats Wikman
Sitoutuneisuus:  sitoutumaton
Kotikunta:  Sala
Kotimaa:  Ruotsi
Ilmestymistiheys:  ma, ke, pe
Kieli:  ruotsi
Aiheesta muualla
Kotisivu
Sala Allehanda on ruotsalainen vuonna 1879 perustettu paikallislehti, jonka kotikunta on Sala. Se ilmestyy kolmesti viikossa, on poliittisesti sitoutumaton ja kuuluu Bonnier-konserniin.
Aiheesta muualla

Lehden verkkosivut (ruotsiksi)
Sairas vääns

| ”Sairas vääns” Tohtori Tornado |
| --- | --- | --- |

Singlen tiedot
 B-puoli: ”Sua odottaen”
 Julkaistu: 1979
 Tyylilaji: huumorimusiikki
 Kesto: 02.40
 Levy-yhtiö: Discophon, Kerberos
Tohtori Tornadon muut singlet
|   | ”Sairas vääns” 1979 | ”Tuu rouvaksi tohtorille” 1979 |
"Sairas vääns" on Tohtori Tornadon (oik. Esko Johansson) esittämä huumorimusiikkia edustava musiikkikappale, joka osallistui MTV:n järjestämään Syksyn sävel -kilpailuun vuonna 1979 sijoittuen kuudenneksi. Kappaleen on säveltänyt, sovittanut ja sanoittanut Jyrki Paavola.
Aiheensa kappale oli saanut Yhdysvaltain ulkoministerinä vuosina 1977–1980 toimineen Cyrus Vancen nimen ääntämyksestä. Vaikka kappaleesta muodostuikin jonkinlainen kulttiklassikko, Tohtori Tornadon musiikillinen ura jäi kahteen singleen.
Kappale on sittemmin julkaistu uudelleen kokoelma-albumilla 1970-luvun Syksyn sävelet (2011). Vuonna 1979 kappaleesta tehtiin myös cover-versio, tekijänä Tohtori Tuppi (oik. Kari Kuuva). Tämä versio julkaistiin myöhemmin kokooma-albumeilla Tenavadisco (1980) ja Disco City vol 1. (2012).
Seiichirō Kashio

| Mitalit | Mitalit | Mitalit |  |
| --- | --- | --- | --- |
|  Seiichirō Kashio |  Seiichirō Kashio |  Seiichirō Kashio |  |
Maa:   Japani
Miesten tennis
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | nelinpeli |  |
Seiichirō Kashio (jap. 柏尾誠一郎, Kashio Seiichirō, 2. tammikuuta 1892 Osaka – 6. syyskuuta 1962) oli japanilainen tennispelaaja.
Antwerbenin olympialaisissa 1920 Kashio voitti hopeaa nelinpelistä Ichiya Kumagain parina. Nelinpelin loppuottelussa Kashio ja Kumagai hävisivät brittiläisille Noel Turnbullille ja Max Woosnamille lukemin 2–6, 7–5, 5–7, 5–7.
Davis Cupissa 1923 Kashio edusti Japania kahdessa nelinpelissä Zenzō Shimizun parina. Kanadaa vastaan käydyssä maaottelussa he voittivat Willard Crockerin ja Jack Wrightin, kun taas maaottelussa Australiaa vastaan he hävisivät James Andersonille ja John Hawkesille.